

**P a t e r s o n**

*Ponekad su najjednostavnije priče i najsnažnije*

redatelj: Jim Jarmusch

država: SAD

trajanje: 113'

žanr: drama, romantična komedija

glumci:Adam Driver, Golshifteh Farahani, Helen-Jean Arthur, Owen Asztalos

link na imdb:

<http://www.imdb.com/title/tt5247022/>

link na trailer:

<https://www.youtube.com/watch?v=IaWn9otRMhY>

**Sinopsis**

Paterson je vozač autobusa u gradu Patersonu. Živi svoju jednostavnu rutinu - vozi dnevnu rutu, promatra grad koji promiče ispred vjetrobranskog stakla i osluškuje razgovore... Zapisuje poeziju u bilježnicu, šeta svog psa, u baru ispije jedno pivo i stiže kući supruzi Lauri i vrckavom ljubimcu Nellieju. Za razliku od njegova, Laurin se život stalno mijenja. Svaki dan ima nove snove. Iako su kao nebo i zemlja, Paterson voli Lauru i ona voli njega. Dok on podržava njene ambicije, ona vjeruju u njegovu nadarenost za poeziju... Što će se dogoditi na životnom križanju? Hoće li ljubav sve pobijediti?



**O redatelju**

Jim Jarmusch rođen je 22. siječnja 1953. godine u Ohiju. Njegov prvi igrani film „Čudnije od raja“ (1984.) postavio je mladog filmaša na mapu i etablirao ga kao novi glas na filmu. Uskoro su uslijedili filmovi „Pod udarom zakona“ (1986.) i „Tajanstveni vlak“ (1989.) koji će očvrsnuti Jarmuschov stil i 'pionirsko' mjesto u svijetu nezavisnog filma. Kasniji filmovi kao što su „Godina konja“ (1997.), „Put samuraja“ (1999.), „Slomljeno cvijeće“ (2005.) i „Samo ljubavnici preživljavaju“ (2013.) pokazat će novu raznolikost u Jarmuschevom radu, ali njegov je stil uvijek samo njemu svojstven.



***Nagrade***

***Cannes film festival 2016.*** *Palm dog, pseća palma za ulogu, psu Nellieju*

*Nominacija redatelja Jima Jarmuscha za Zlatnu palmu*

****

***Los Angeles Film Critics Association Awards***

*nagrada za najboljeg glumca i glavnu ulogu Adamu Driveru*

***Toronto Film Critics Association Awards***

*nagrada za najboljeg glumca i glavnu ulogu Adamu Driveru*

*Iz kritika*

**„Vatromet stila i sadržaja. Remek-djelo“**

Deadline

**„Pametan i dirljiv“** Variety

**„Adam Driver jedan je od**

**najsjajnijih glumaca današnjice“**

Time

******

***Zanimljiivosti***

Pjesmu koju Paterson recitira ljupkoj djevojčici napisao je redatelj Jim Jarmusch, a ostale potpisuje Ron Padgett, jedan od najdražih suvremenih pjesnika koje Jarmusch cijeni

\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Kako bi se što bolje pripremio za ulogu, glavni glumac Adam Driver, prije snimanja pohađao je pravu školu za vozača autobusa. Tako je i dobio službenu dozvolu za vožnju autobusa. Njegovo je prezime - koje znači vozač - sasvim slučajno, i za ulogu nije izabran zbog njega.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*



Ideja za ovaj film, odnosno osnovna priča scenarija Jima Jarmuscha pratila je čak 20 godina. Rekao je da je upravo sad bilo pravo vrijeme za njegovu realizaciju

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*